CELEX: 31989D0242
Language: el
Date: 1989-04-05 00:00:00
Title: 89/242/ΕΟΚ: Απόφαση του Συμβουλίου της 5ης Απριλίου 1989 για την τροποποίηση της απόφασης 78/774/ΕΟΚ περί των δραστηριοτήτων ορισμένων τρίτων χωρών στον τομέα των θαλάσσιων μεταφορών

Avis juridique important

|

31989D0242

89/242/ΕΟΚ: Απόφαση του Συμβουλίου της 5ης Απριλίου 1989 για την τροποποίηση της απόφασης 78/774/ΕΟΚ περί των δραστηριοτήτων ορισμένων τρίτων χωρών στον τομέα των θαλάσσιων μεταφορών  

Επίσημη Εφημερίδα αριθ. L 097 της 11/04/1989 σ. 0047 - 0047 Φινλανδική ειδική έκδοση: Κεφάλαιο 7 τόμος 3 σ. 0162  Σουηδική ειδική έκδοση: Κεφάλαιο 7 τόμος 3 σ. 0162 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 5ης Απριλίου 1989  για την τροποποίηση της απόφασης 78/774/ΕΟΚ περί των δραστηριοτήτων ορισμένων τρίτων χωρών στον τομέα των θαλάσσιων μεταφορών  (89/242/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 84 παράγραφος 2,  το σχέδιο της απόφασης που υπέβαλε η Επιτροπή (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η απόφαση 78/774/ΕΟΚ (4) αποτελεί τη βάση για ένα σύστημα πληροφόρησης σχετικά με τις δραστηριότητες ορισμένων τρίτων χωρών στον τομέα των θαλάσσιων μεταφορών·  ότι το άρθρο 2 της απόφασης αυτής προβλέπει ότι οι αποφάσεις σχετικά με την εφαρμογή του συστήματος πληροφόρησης για τους στόλους τρίτων χωρών λαμβάνονται ομόφωνα·  ότι πρέπει να τροποποιηθεί η διαδικασία αυτή ενόψει των διατάξεων του νέου άρθρου 84 παράγραφος 2 της συνθήκης, το οποίο προβλέπει ψηφοφορία με ειδική πλειοψηφία,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 2 της απόφασης 78/774/ΕΟΚ, η παράγραφος 1 αντικαθίσταται από το ακόλουθο κείμενο:  «1. Το Συμβούλιο αποφασίζει, με ειδική πλειοψηφία, ποιες είναι οι τρίτες χώρες για τον στόλο των οποίων θα εφαρμοστεί από κοινού το σύστημα πληροφόρησης.»  Άρθρο 2  Η παρούσα απόφαση απευθύνεται στα κράτη μέλη.  Λουξεμβούργο, 5 Απριλίου 1989.  Για το Συμβούλιο  Ο Πρόεδρος  M. CHAVES GONZALEZ  (1) ΕΕ αριθ. C 28 της 3. 2. 1989, σ. 10.  (2) ΕΕ αριθ. C 69 της 20. 3. 1989.  (3) ΕΕ αριθ. C 71 της 20. 3. 1989, σ. 25.  (4) ΕΕ αριθ. L 258 της 21. 9. 1978, σ. 35.